Vo veku len 57 rokov zomrela slovenská hokejová legenda Košíc a tréner dorastencov Vladimír Svitek. O smutnej správe informoval košický hokejový klub HC Košice na svojich stránkach.
,,Dnes nás zasiahla veľmi smutná správa. Vo veku 57 rokov navždy odišiel bývalý hokejista VSŽ a súčasný tréner našich dorastencov Vladimír Svitek," píšu HC Košice na svojom webe.
Vladimír Svitek
Vladimír Svitek bol bývalý slovenský hokejový útočník. Pôsobil najprv v Česko-Slovensku v Košiciach, potom odišiel do zahraničia do fínskej SM-ligy a rakúskej ligy. Potom opäť pôsobil na Slovensku v tímoch HC Košice, HK Spišská Nová Ves a HK VTJ Trebišov. Kariéru ukončil v Maďarsku. Draftoval ho v roku 1981 tím Philadelphia Flyers v 7. kole ako 137. v poradí.
V slovenskom drese neodohral žiaden zápas. Reprezentoval Česko-Slovensko na Majstrovstvách sveta v ľadovom hokeji hráčov do 18 rokov v rokoch 1979 a 1980 a Majstrovstvách sveta v ľadovom hokeji hráčov do 20 rokov v rokoch 1981 a 1982, a tiež na Majstrovstvách sveta v ľadovom hokeji v rokoch 1986 a 1989. Česko-Slovensko reprezentoval v 40 zápasoch v ktorých strelil 11 gólov.
Zdroj/Foto: hckosice.sk, hckosiceht8.wgz.cz Wikipedia